Karba fin-niket Għall-mexxej tal-kor. Ta' David. B'tifkira. O Alla, ejja eħlisni! Mulej, fittex għinni! Ħa jistħu u jinfixlu dawk li jfittxu jneħħuli ħajti. Ħa jerġgħu lura mħawda dawk li jifirħu bid-deni tiegħi. Ħa jerġgħu lura kollhom mistħija dawk li jiddieħku bija. Jithennew u jifirħu bik dawk kollha li jfittxuk; jgħidu dejjem: "Kbir hu Alla," dawk li jħobbu s-salvazzjoni tiegħek. Imma jien, fqajjar u msejken; o Alla, fittex għinni! Inti l-għajnuna u l-ħelsien tiegħi: iddumx ma tgħinni, Mulej!